Nasionale Sequoia-park - Wikipedia
Reuse-sequoias in die Nasionale Sequoia-park
Naaste dorp Visalia
Die Nasionale Sequoia-park se ligging in die VSA
Koördinate: 36°33′53″N 118°46′24″W﻿ / ﻿36.56472°N 118.77333°W﻿ / 36.56472; -118.77333Koördinate: 36°33′53″N 118°46′24″W﻿ / ﻿36.56472°N 118.77333°W﻿ / 36.56472; -118.77333
Oppervlak 1 635;19 km²
Openingsjaar 25 September 1890
Besoekerstal 1 291 256
Bestuursliggaam Nasionale Parkdiens
Die Nasionale Sequoia-park (Engels: Sequoia National Park) is 'n nasionale park in die Amerikaanse deelstaat Kalifornië, geleë oos van die San Joaquin-vallei in die suidelike Sierra Nevada. Die park, wat op 25 September 1890 gevestig is, beslaan 'n oppervlakte van 631,35 myl² (1 635,2 km²). Met 'n vertikale reliëf van byna 13 000 voet (4 000 m) behels die park onder meer die hoogste punt in die 48 samehangede vastelandse Amerikaanse deelstate, Mount Whitney, op 14 505 voet (4 421 m) bo seevlak.
'n Gevalle reuse-sequoiaboom kan nie maklik verwyder word nie en vereis besondere padboumaatreëls
Die Nasionale Sequoia-park grens in die noorde aan die Nasionale Kings Canyon-park. Die twee parke word deur gemeenskaplik deur die Verenigde State se Nasionale Parkdiens (National Park Service) bestuur as die Sequoia and Kings Canyon National Parks. In 1976 is hulle deur Unesco as die Sequoia-Kings Canyon-biosfeerreservaat gelys.
Die Nasionale Sequoia-park word veral geassosieer met reuse-sequoiabossies, gemengde koniferebosse waarin reuse-sequoiabome (Sequoiadendron giganteum) groei. Hierdie boomsoort is beperk tot die westelike hellings van die Kaliforniese Sierra Nevada-bergreeks, met 'n natuurlike habitat wat op hoogtes tussen 4 000 en 8 000 voet (1219 en 2438 m) bo seevlak geleë is. In die meeste bossies kom reuse-sequoias minder voor as ander boomsoorte, maar is nogtans die opvallendste en indrukwekkendste bome danksy hulle grootte. Binne die parkgrense is daar sowat veertig sequoiabossies, met tussen een en tienduisende reusebome, waarvan sommige deur 'n netwerk van paaie vir besoekers ontsluit word en ander slegs via staproetes.
↑ (en) "Listing of acreage as of December 31, 2012". Nasionale Parkdiens. Besoek op 22 Mei 2018.
↑ (en) "NPS Annual Recreation Visits Report". Nasionale Parkdiens. Besoek op 22 Mei 2018.
↑ (en) National Park Service: Sequoia & Kings Canyon. Besoek op 22 Mei 2018
↑ (en) National Park Service: Exploring Giant Sequoia Groves. Besoek op 22 Mei 2018
Wikimedia Commons het meer media in die kategorie Nasionale Sequoia-park.
(en) Toerisme-inligting oor Nasionale Sequoia-park op Wikivoyage
(en) Amptelike webwerf by die Nasionale Parkdiens
Ontsluit van "https://af.wikipedia.org/w/index.php?title=Nasionale_Sequoia-park&oldid=1925469"
Nasionale parke van die Verenigde State van Amerika
Die bladsy is laas op 13 Februarie 2019 om 22:34 bygewerk.